section_heading: Sonda Chang'e 5
paragraph_text: Sletni modul sastoji se od motora za meko spuštanje, bušilice za prikupljanje uzorka i povratnog modula za prijenos uzoraka u orbitu oko Mjeseca. Za istraživanje neposredne okoline sletni modul je opremljen kamerama, spektrometrima, instrumentima za analizu sastava tla i radarom. Kako sletni modul nije opremljen grijačima ne očekuje se kako će preživjeti lunarnu noć u trajanju od 14 dana, kada će biti izložen temperaturama od -200°C.